**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**РЕГЛАМЕНТ**

**ЗА ПРОВЕЖДАНЕ НА НАЦИОНАЛЕН КОНКУРС ЗА ЕСЕ НА**

**СОЦИАЛНОПОЛИТИЧЕСКА ТЕМА**

**ЗА ПРИЕМ В ПРОФЕСИОНАЛНО НАПРАВЛЕНИЕ "ПОЛИТИЧЕСКИ НАУКИ",**

1. Конкурсът за есе на социалнополитическа тема е за прием в ОКС "Бакалавър" на специалност Политология в УНСС.
2. В конкурса могат да участват български граждани със средно образование, завършили през 2024 година.
3. На първенците в конкурса се признава оценка Отличен (6.00) от положен кандидатстудентски изпит в УНСС за специалност Политология.
4. Участниците в конкурса разработват есето, съгласно "Указания за разработване на есе" (вж. съответния файл.), утвърдени от Ректорския съвет на УНСС.
5. Есето следва да е написано на български език и да отговаря строго на другите формулирани там изисквания.
6. Крайният срок за изпращане на есето в електронен вид е 19.02.2024 г. на електронен адрес: politologia-ese@unwe.bg.
7. Оценяването на есетата се извършва от комисия по предложение на ръководителя на катедра „Политология“, утвърдена от заместник-ректора по обучението в ОКС "Бакалавър".
8. Комисията изготвя протокол за резултатите от оценяването и предложения за съставяне на предварителен списък на първенците в конкурса в срок до 29.02.2024 г., който се публикува на страницата на УНСС. Комисията изготвя окончателен списък на първенците след събеседване с тях на 11.03.2024 г..
9. На първенците в конкурса се издава сертификат за признаване на оценка Отличен (6.00) от положения кандидатстудентски изпит в УНСС.
10. Сертификатът се представя от кандидат-студента - първенец в конкурса при подаване на документи за класиране в УНСС.
11. Включването в конкурса не ограничава възможностите за участие в предварителните и редовната кандидатстудентски кампании на УНСС.
12. Въпроси по повод на конкурса могат да бъдат отправяни на електронен адрес: politologia-ese@unwe.bg.